Grootste Afrikaanse Liedjie van Alle Tye: Hier is die 5 kategoriewenners! | Maroela Media
Die kategoriewenners, waaruit die publiek gaan stem vir die liedjie wat die titel Die Grootste Afrikaanse Liedjie van Alle Tye sal ontvang, is soos volg:
Tradisioneel: Die Stem van Suid-Afrika
Tydlose treffers: Kinders van die wind
Raserig: Dis 'n land
Dié vyf liedjies is as wenners in hul onderskeie kategorieë aangewys nadat duisende stemme in hierdie stemrondte uitgebring is. Die publiek het nou die geleentheid om vir die laaste keer te kom stem – hierdie keer vir die een liedjie wat die titel sal ontvang. Die wenliedjie word op 26 Oktober vanjaar bekend gemaak. Tydens die laaste stemrondte kry elke persoon wat stem, een ja-stem en een nee-stem per dag, wat dit anders maak as die vorige stemfases. Deelnemers kan dus daagliks terugkom na die stemwebwerf by www.grootsteliedjie.co.za om hul gunstelingliedjie te ondersteun. Stemme vir die wenliedjie open op Saterdagaand 5 Oktober om 19:30, en sluit op Sondagaand 19 Oktober om middernag. SMS-stemme sal ook in hierdie stemrondte uitgebring kan word, en een SMS-stem per selfoonnommer sal per dag toegelaat word. 'n SMS-stem kan gestuur word aan die nommer 48052, met die woord "Virseker" en die sleutelwoord van die gekose liedjie in die SMS: "Stem" vir Die Stem, "Wind" vir Kinders van die wind, "Pampoen", "Land" vir Dis 'n land, of Heidi. Elke SMS kos R1.50.
Vir Afrikaanse musiekliefhebbers is daar dalk boonop aan die einde van die veldtog 'n ekstra verrassing in die pyplyn. "Ons gesels tans met 'n musiekmaatskappy oor die moontlikheid om van die top 50-liedjies op CD te verewig," sê Susan Lombaard, bestuurder van Maroela Media. "Dis vyftig liedjies wat enige liefhebber van Afrikaanse musiek in een versameling bymekaar sal wil hê. Daar is ook die moontlikheid van 'n boek wat die storie agter elk van die vyftig liedjies vertel. Die besonderhede hiervan is egter nog 'n geheim, en ons sal meer daaroor vertel sodra al die fynere detail deurgepraat is."
Die publiek kan nou kom stem by www.grootsteliedjie.co.za. Ondersteuners van die veldtog kan ook by die Grootste Liedjie se Facebook-blad aansluit (www.facebook.com/grootsteliedjie) om op hoogte te bly met verwikkelinge in die veldtog. Een deelnemer aan die Grootste Afrikaanse Liedjie van Alle Tye-veldtog wen aan die einde van die veldtog 'n vierdag-bootreis vir twee op die MSC Opera, saam met die span van kykNET se Jukebox.Die waarde van die prys is sowat R15 000. Die wenner van die groot prys sal ook tydens Jukebox bekend gemaak word op 26 Oktober, wanneer die wenliedjie aangekondig word. Weeklikse pryse soos iPods, ATKV-vakansies, FAK-sangbundels, boeke, CD's en wyn is ook op die spel.
Sal meilik wees om t kies almal goed maar hou v pampoen en heidi mooi steve
Pampoen -Steve Hofmeyer
Ag nee, dat 'n flippen lied soos Pampoen moontlik die grootste Afr lied kan wees bevestig net weereens hoe siek ons nasie is. Ek is seker daarvan dat as enig iemand anders hom gesing het sou dit nie so gewild gewees het nie. Wat ek dus wil sê is dat mense stem vir Steve. Hoe mens Pampoen kan vergelyk met enige van Koos Dup se liede gaan my verstand te bowe!!!.
My keuse sal natuurlik heidi wees en daarna pampoen…… Pragtige liedjies;-)
Stem saam metPampoe en Kinders van die Wind, maar as ek tussen die twee moet kies …. Kinders van die Wind. Dis 'n tydlose, pragtige, hartroerende song!!